stanford-oval/wikipedia huggingface dataset:
Lushanin kansallispuisto

Lushanvuori sumussa
| --- | --- |
Sijainti:  Jiangxi, Kiina Kiinan kansantasavalta
Pinta-ala:  500 km2
| --- | --- |
Tyyppi:  kansallispuisto
muokkaa - muokkaa wikitekstiä - muokkaa Wikidataa
Lushanin kansallispuisto (myös Lushanin geologinen kansallispuisto; kiin.: 庐山地质公园; pinyin: Lúshān dìzhì gōngyuán) on kansallispuisto Lushanin vuoren alueella Kiinassa Jiangxin maakunnassa. Puisto levittäytyy 500 neliökilometrin alueelle Poyangjärven altaassa.
Lushan on merkittävä kansallinen matkailukohde Kiinassa. Siellä on ainutlaatuisia kvartäärikautisia pystysiirroksia upeiden maisemien joukossa: huippuja, laaksoja, kanjoneita, rotkoja, kivimuodostelmia, luolia ja vesiputouksia. Alueella on myös useita taolaisia, buddhalaisia temppeleitä ja kungfutselaisia maamerkkejä.
Vuonna 1996 puisto otettiin UNESCOn maailmanperintöluetteloon.
Aiheesta muualla

Lushanin kansallispuisto UNESCOn maailmanperintöluettelon sivuilla (englanniksi) (ranskaksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Cyclone (flipperi)

Cyclone on flipperi. Sen valmisti Williams Electronics vuonna 1988.
Cyclone on osa kolmen flipperin sarjaa, joista ensimmäinen on Comet vuodelta 1984 ja kolmas Hurricane vuodelta 1991. Cyclone on aikakaudelleen epätyypillinen flipperi, sillä siinä ei ole monipalloa. Flipperin suunnitteli Barry Oursler ja ulkoasusta vastasi Python Angelo. Laitetta valmistettiin yhteensä 9 408 kappaletta.
Flipperipöydän takalasissa on onnenpyörä, jossa on sektoreita nollasta (Zilch) aina pistevoittoihin, vapaapalloon ja specialiin saakka. sen aktivoiminen edellyttää pallon ampumista Spook Houseen. Peli alkaa Skill shotilla, jossa on pisteitä välillä 5 000–100 000. Kerroin kasvaa joka pallolla. Yläkentän A-B-C -valojen suoritus tuo 20 sekunnin tuplapisteet ja kasvattaa Jackpot-lukemaa 10 000 per kerta. Alakentällä on ampumamaalit, joiden suorittaminen tuo bonusholdoverin ja aktivoi uudestaan pimenneet Comet- ja Cyclone-rampit. Vasemmalla on kuoppa, josta voi lisätä bonuskerrointa ja ylävasemmalla on maailmanpyörä, josta voi hakea bonukset. Keskellä on Comet-ramppi, josta saa neljän peräkkäisen osuman jälkeen miljoonan (tuplapisteillä kaksi) Oikealla on Cyclone-ramppi, mistä kolmen peräkkäisen suorituksen jälkeen laukeaa Jackpot-tolppaan kertynyt pistemäärä (tuplapisteillä 2x).
Antimonipentafluoridi

| Antimonipentafluoridi |
| --- | --- |


Tunnisteet
CAS-numero:  7783-70-2
PubChem CID:  24557 ja 90479450
Ominaisuudet
Molekyylikaava:  SbF5
Moolimassa:  216,74 g/mol
Ulkomuoto:  Väritön neste
Sulamispiste:  8,3 °C (281,3 K)
Kiehumispiste:  141 °C (414 K)
Tiheys:  3,000 g/cm3
Liukoisuus veteen:  Reagoi veden kanssa
Antimonipentafluoridi (SbF5) on antimonista ja fluorista koostuva yhdiste, joka on normaaliolosuhteissa väritöntä nestettä. Se on erittäin syövyttävää ja myrkyllistä, ja reagoi kiivaasti veden kanssa muodostaen fluorivetyhappoa. Kun antimonipentafluoridia kuumennetaan, se hajoaa synnyttäen syövyttäviä höyryjä. Se voi aiheuttaa syöpymiä silmiin, iholle tai keuhkoihin.
Antimonipentafluoridi on Lewis-happo, ja fluorivetyhappoon sekoittamalla siitä voidaan valmistaa fluoriantimonihappoa, joka on vahvin tunnettu superhappo.
Antimonipentafluoridista käytetään myös nimeä antimoni(V)fluoridi.
Aiheesta muualla

Antimonipentafluoridin kansainvälinen kemikaalikortti
Nelli Palomäki

Nelli Palomäki (s. 1981 Forssa) on suomalainen valokuvataiteilija. Hänet tunnetaan erityisesti suurikokoisista, usein mustavalkoisista muotokuvistaan.
Elämä ja ura

Palomäki opiskeli valokuvausta Turun taideakatemiassa, josta hän valmistui medianomiksi vuonna 2008. Hän valmistui vuonna 2011 maisteriksi (MA) London College of Communications -oppilaitoksesta, missä hän opiskeli Hasselblad-säätiön Victor Fellowship -apurahalla. Vuonna 2013 Palomäki valmistui taiteen maisteriksi Aalto-yliopiston taiteiden ja suunnittelun korkeakoulun valokuvataiteen osastolta.
Palomäen kuvissa esiintyy usein lapsia ja nuoria. Kuvat käsittelevät ”kasvua, muistia ja sitä kuinka vaikeaa itsensä itsensä näkeminen on.” Yksi Palomäen keskeisiä teemoja on ”kuolevaisuus, josta valokuvat ovat kiistämätön todiste”.
Palomäen töitä on ollut esillä useissa näyttelyissä, muun muassa Helsingin kaupungin taidemuseossa, Hasselblad Foundation -museossa Göteborgissa, Bruce Silverstein Galleryssa New Yorkissa, Daegun valokuva-biennalessa Etelä-Koreassa, Tanskan kansallisessa valokuvamuseossa Kööpenhaminassa, Galleria Vasli Souzassa Malmössä, Wapping Project Banksidessa ja Purdy Hicks Galleryssa Lontossa ja Aperture Galleryssa New Yorkissa. Palomäen kuvia julkaisseet myös lehdet: TIME, Bristish Journal of Photography, Independent Magazine, New Yorki Magazine, Zoom ja Exit. Palomäen kuvista on julkaistu myös useita kirjoja.
Palomäen töitä kuuluu muun muassa Moderna Museetin kokoelmiin Tukholmassa, Haagin valokuvataiteen museon kokoelmiin Alankomaissa, Hasselblad Foundationin kokoelmaan Göteborgissa sekä Suomen valokuvataiteen museon ja Helsingin kaupungin taidemuseon kokoelmaan.
Keväällä 2010 Palomäki saavutti toisen sijan Sony World Photography Awardsin muotokuvien sarjassa. 2010 hän sai myös Hasselblad Foundationin myöntämän apurahan maisteriopintojen suorittamiseen London College of Communicationissa. Kesällä 2010 Palomäki oli ehdolla Discovery Awardsia varten Recontres d’Arlesissa Ranskassa.
Palomäen puoliso on kuvataiteilija Juhana Moisander. Perhe asuu Karkkilassa.
Telluurivety

| Telluurivety |
| --- | --- |

Tunnisteet
Muut nimet:  Telluurivetyhappo, vetytelluridi, tellaani
CAS-numero:  7783-09-7
PubChem CID:  21765
Ominaisuudet
Molekyylikaava:  H2Te
Moolimassa:  129,6158 g/mol
Telluurivety eli tellaani on epäorgaaninen yhdiste, ja yksinkertaisin telluurin hydridi. Se on väritöntä kaasua, jolla on erittäin epämiellyttävä mädäntynyttä valkosipulia muistuttava haju, joka voidaan aistia jo erittäin pieninä pitoisuuksina. Suurempina pitoisuuksina se haisee mädäntyneelle purjolle.
Telluurivety on kemiallisesti ja rakenteellisesti samanlainen seleenivedyn kanssa, ja molemmat ovat vesiliuoksina happoja.
Aiheesta muualla

PubChem: Hydrogen telluride (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hydrogen telluride
Käännös suomeksi
Imabari

| Imabari (今治市) |
| --- | --- |
 Imabarin siluetti Seton sisämereltä
 lippu:  Symboli
 Imabarin sijainti Ehimen prefektuurissa
 Imabari
 Koordinaatit: 34°03′58.2″N, 132°59′52″E 
Valtio:  Japani
Alue:  Shikoku
Prefektuuri:  Ehime
Pinta-ala:  
 – Kokonaispinta-ala:  419,13 km²
Väkiluku (2015):  165 061
 – Väestötiheys:  393,8 as./km²
Symbolit:  
 – Kukka:  Atsalea
 – Puu:  Kamferipuu
Aikavyöhyke:  UTC+9
 
 www.city.imabari.ehime.jp 
Infobox OKVirheellinen NIMI-arvo: 
Imabari (jap. 今治市, Imabari-shi) on Japanin kaupunki Shikokun saarella Ehimen prefektuurissa. Se sijaitsee Seton sisämeren rannalla prefektuurin pohjoisosassa pääkaupunki Matsuyaman koillispuolella. Kaupungissa on 165 061 asukasta (vuonna 2015) ja sen pinta-ala on 419,13 neliökilometriä.
Imabarissa sijaitsi muinoin Iyon provinssin pääkaupunki (kokufu). Se toimi keskiajalla Murakami-suigun-merirosvojen tukikohtana ja kehittyi myöhemmin Edo-kaudella 1600–1800-luvuilla Imabarin daimiokunnan linnanaluskaupunkina. Kaupunkioikeudet Japanin nykyisen kunnallishallinnon puitteissa Imabarille myönnettiin vuonna 1920. Sinne syntyi telakkateollisuutta sekä pyyhkeiden tuotantoa ja muuta tekstiiliteollisuutta; siellä tuotetaan noin puolet Japanin pyyhkeistä. 100 000 asukkaan rajan Imabari ylitti vuonna 1962, ja siitä tuli vuonna 2005 Ehimen prefektuurin toiseksi suurin kaupunki, kun siihen liitettiin useita ympäristön kuntia. Kaupungin merkittävimpiin nähtävyyksiin kuuluvat Imabarin linna ja Ōyamazumin pyhäkkö. Se toimii Onomichiin johtavan Shimanami-kaidō-saaristotien lähtöpaikkana. Imabaria palvelee JR Shikokun Yosan-linja.
Kuvia

Imabarin linna
Shimanami-kaidō-saaristotiehen kuuluva Kurushima-kaikyō-silta
Aiheesta muualla

Kuvia tai muita tiedostoja aiheesta Imabari Wikimedia Commonsissa
Kaupungin internetsivut (japaniksi)
Veikkausliigan kausi 1992

| Veikkausliigan kausi 1992 |
| --- | --- |
Joukkueiden määrä:  12
Ajankohta:  26. huhtikuuta – 17. lokakuuta
Mestari:  HJK
Toinen sija:  Kuusysi
Kolmas sija:  FC Jazz
Pudonneet joukkueet:  KuPS, FC Oulu
Ottelut:  198
Paras maalintekijä:  Luiz Antônio (FC Jazz) Ismo Lius (HJK)   21 maalia
Paras pelaaja:  Antti Niemi (HJK)
Yleisökeskiarvo:  1 990
Alempi sarjataso:  Jalkapallon I divisioona
  ← 1991 :  1993 → 
Veikkausliigan kausi 1992 oli vuonna 1989 perustetun jalkapalloliigan kolmas kausi, ja ensimmäinen uuden sponsorin nimellä. SPL:n ja Jalkapalloliigan ja Oy Veikkaus Ab:n välinen kolmikantasopimus oli allekirjoitettu 9. tammikuuta 1992. Suomen pääsarjajalkapalloilussa kausi oli 61. Liigaan osallistui 12 joukkuetta, jotka pelasivat kolminkertaisen sarjan. Otteluvoiton pistemäärä muuttui tällä kaudella (vain ylin sarjataso) kahdesta kolmeen pisteeseen. Liigan ja Suomen mestaruuden voitti HJK, jolle mestaruus oli seuran historian 18:s. Kaksi viimeistä, FC Oulu ja KuPS putosivat I divisioonaan.
Liigan maalikuninkaan tittelin jakoivat 21 maalilla FC Jazzin Luiz Antônio ja HJK:n Ismo Lius. Alun perin maalikuninkaaksi kruunattiin vain Luiz Antônio. Veikkausliiga kuitenkin korjasi tilastoa vuonna 2022, kun jalkapallotilastoihin erikoistunut toimittaja Harri Laine todisti videomateriaalin perusteella, että yhden ottelun pöytäkirjassa Liuksen maali oli merkitty Jari Europaeukselle. Vuoden 1991 liigapelaajaksi valittiin HJK:n Antti Niemi. Liigakauden kokonaisyleisömäärä oli 393 990 eli ottelukohtaiseksi keskiarvoksi saadaan 1990.
Joukkueet

Taulukon tiedot Jalkapallokirja 1992, Veikkausliigan tilastohistoriasta (ottelutilastot, kausi 1992) kotikentät ja valmentajat, pvm on uuden valmentajan ensimmäinen ottelu.
| Joukkue | Seura perustettu | Kaupunki | Kotikenttä  (suluissa kenttä jolla pelasi myös kotiotteluita) | Päävalmentaja |
| --- | --- | --- | --- | --- |
| FC Jazz  (1 | 1934 | Pori | Porin Stadion | Seppo Sairanen |
| FC Oulu  (2 | 1991 | Oulu | Raatti, (Pakkalan hiekka) | Heikki Suhonen |
| Haka | 1932 | Valkeakoski | Tehtaan kenttä | David Woodfield  12.7. Teuvo Vilen |
| HJK | 1907 | Helsinki | Pallokenttä (3 | Jari-Pekka Keurulainen |
| Ilves | 1931 | Tampere | Ratina | Ian Crawford  9.8. Esko Ranta |
| Jaro | 1965 | Pietarsaari | Pietarsaaren keskuskenttä, (Pietarsaaren halli) | Hannu Touru |
| KuPS | 1923 | Kuopio | Väinölänniemi, (Kuopion keskuskenttä) | Martti Räsänen   20.9.Jouni Jäntti |
| Kuusysi | 1934 | Lahti | Kisapuisto, (Kisapuiston hiekka, Lahden stadion) | Antti Muurinen |
| MP | 1929 | Mikkeli | Mikkelin urheilupuisto | Juhani Pöyry |
| MyPa | 1947 | Anjalankoski | Saviniemen Urheilukenttä | Harri Kampman |
| RoPS | 1950 | Rovaniemi | Rovaniemen keskuskenttä, (Lapinaukean hiekka) | Olavi Tammimies |
| TPS | 1922 | Turku | Kupittaa | Raimo Toivanen |

1) FC Jazz uusi nimi seuralla, 1991 nimenä PPT
2) Uusi seura FC Oulu = OTP + OLS, yhteistyösopimus 5.8.1991, tuli OTP:n sarjapaikalle.
3) Pallokenttä jolla Veikkausliigaotteluita pelattiin 1992 - 1998, sijaitsi osittain tulevan Finnair stadiumin kaupunginpuoleisen (etelä) päädyn päällä, eli silloinen Pallokenttä ei sijainnut siis nykyisen, ns. uuden Pallokentän paikalla kuin osittain, ja kaikki silloisen Pallokentän katsomorakenteet on purettu.lähde?
Sarjataulukko

| Sijoitus | Joukkue | Ottelut | Voitot | Tasapelit | Häviöt | Maaliero | Pisteet |
| --- | --- | --- | --- | --- | --- | --- | --- |
| 1. | HJK | 33 | 20 | 6 | 7 | 59–35 | 66 |
| 2. | Kuusysi | 33 | 19 | 6 | 8 | 61–38 | 63 |
| 3. | FC Jazz | 33 | 18 | 9 | 6 | 62–42 | 63 |
| 4. | MyPa | 33 | 16 | 8 | 9 | 57–29 | 56 |
| 5. | Jaro | 33 | 14 | 8 | 11 | 49–37 | 50 |
| 6. | Haka | 33 | 15 | 5 | 13 | 42–51 | 50 |
| 7. | RoPS | 33 | 12 | 6 | 15 | 53–49 | 42 |
| 8. | Ilves | 33 | 10 | 5 | 18 | 45–56 | 35 |
| 9. | TPS | 33 | 9 | 8 | 16 | 29–45 | 35 |
| 10. | MP | 33 | 10 | 3 | 20 | 34–60 | 33 |
| 11. | FC Oulu | 33 | 9 | 5 | 19 | 42–68 | 32 |
| 12. | KuPS | 33 | 8 | 7 | 18 | 33–56 | 31 |
Sarjataulukko > Ottelut

Ottelukohtaiset tilastot Veikkausliigan tilastohistoriasta, ottelutilastot kausi 1992. Ottelut pelattiin 26.4. – 17.10.1992.
| Kotij>  \ Vierasj. | HJK | 69 | Jazz | MyPa | Jaro | Haka | RoPS | Ilves | TPS | MP | Oulu | KuPS |
| --- | --- | --- | --- | --- | --- | --- | --- | --- | --- | --- | --- | --- |
| Helsingin Jalkapalloklubi |  | 0–1 | 3–2 2–0 | 2–1 2–0 | 2–2 | 3–1 2–1 | 4–1 | 4–0 1–1 | 3–1 | 3–1 | 3–2 2–1 | 4–0 2–0 |
| FC Kuusysi, Lahti | 5–1 1–1 |  | 2–3 | 1–1 | 0–1 2–2 | 1–0 | 3–1 1–6 | 2–1 3–0 | 3–0 4–1 | 3–1 1–0 | 2–0 | 1–0 |
| FC Jazz, Pori | 2–1 | 2–0 2–2 |  | 0–2 | 2–1 | 3–1 1–3 | 0–2 2–1 | 2–1 | 1–0 2–0 | 4–1 | 6–2 2–0 | 1–1 1–1 |
| Myllykosken Pallo -47 | 0–1 | 0–3 2–2 | 2–2 0–2 |  | 3–0 1–0 | 0–0 | 2–1 | 1–0 | 0–0 5–0 | 3–0 3–0 | 7–0 4–1 | 1–0 |
| FF Jaro, Pietarsaari | 0–0 0–1 | 1–2 | 2–2 1–1 | 1–1 |  | 0–1 3–0 | 3–1 | 1–0 3–2 | 1–0 4–0 | 0–3 | 4–1 | 2–1 4–0 |
| FC Haka, Valkeakoski | 1–1 | 1–0 2–1 | 4–4 | 1–0 3–0 | 0–2 |  | 0–2 0–2 | 2–1 | 2–0 | 4–1 1–0 | 1–1 3–1 | 0–1 2–0 |
| Rovaniemen Palloseura | 1–3 0–0 | 2–0 | 0–1 | 3–3 0–4 | 1–0 3–1 | 7–0 |  | 1–1 0–1 | 0–3 | 3–0 2–4 | 3–0 | 1–1 |
| FC Ilves, Tampere | 2–1 | 2–2 | 0–3 2–3 | 0–3 1–3 | 1–2 | 1–3 4–0 | 2–1 |  | 3–0 | 5–0 | 4–2 2–2 | 2–0 1–2 |
| Turun Palloseura | 0–1 2–1 | 2–0 | 0–0 | 0–2 | 0–0 | 1–1 0–1 | 3–0 2–5 | 1–1 0–1 |  | 2–0 | 3–0 | 3–0 1–0 |
| Mikkelin Palloilijat | 1–0 1–3 | 1–3 | 0–2 2–0 | 0–2 | 0–0 1–3 | 1–2 | 2–0 | 0–1 3–1 | 1–1 1–0 |  | 0–1 | 1–1 |
| FC Oulu | 4–1 | 0–1 0–1 | 1–2 | 1–1 | 2–1 2–1 | 4–1 | 0–1 1–0 | 1–0 | 0–0 1–1 | 0–1 5–3 |  | 2–3 |
| Kuopion Palloseura | 0–1 | 1–2 1–6 | 2–2 | 1–0 1–0 | 1–3 | 3–0 | 2–2 0–0 | 4–1 | 1–2 | 1–3 0–1 | 1–3 3–1 |  |
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 17 | 55 250 | 3250 |
| Jazz | 17 | 51 892 | 3052 |
| Ilves | 16 | 46 264 | 2891 |
| MyPa | 17 | 33 449 | 1968 |
| TPS | 16 | 30 334 | 1896 |
| Jaro | 17 | 30 780 | 1811 |
| Kuusysi | 17 | 27 869 | 1639 |
| KuPS | 16 | 25 891 | 1618 |
| RoPS | 16 | 24 652 | 1541 |
| FC Oulu | 16 | 23 647 | 1478 |
| Haka | 17 | 23 486 | 1382 |
| MP | 16 | 20 476 | 1280 |
| Yhteensä | 198 | 393 990 | 1990 |
Parhaat maalintekijät

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Luiz Antônio |  | FC Jazz | 21 |
| - | Ismo Lius |  | HJK | 21 |
| 3. | Kimmo Tarkkio |  | Kuusysi | 15 |
| - | Mauri Keskitalo |  | MyPa | 15 |
| 5. | Juha Lahtinen |  | Haka | 14 |
| - | Jukka Turunen |  | MyPa | 14 |
| 7. | Jari Vanhala |  | HJK | 12 |
| - | Paul Lindholm |  | Jaro | 12 |
| - | Saku Laaksonen |  | Jazz | 12 |
| - | Juha Karvinen |  | MP | 12 |
| - | Stewart Beards |  | RoPS | 12 |
| - | Ari Tegelberg |  | RoPS | 12 |
Menestys eurokentillä

Euroopan cup: (Mestarien liiga oli tuolloin nimenä vasta lohkovaiheesta lähtien)
Kuusysi hävisi ensimmäisellä karsintakierroksella romanialaiselle FC Dinamo Bukarestille.
UEFA Cup:
MP hävisi ensimmäisellä karsintakierroksella tanskalaiselle FC Kööpenhaminalle.
Cup-voittajien cup:
TPS hävisi ensimmäisellä kierroksella turkkilaiselle Trabzonsporille.
Putoajat ja nousijat

Sarjajumbo KuPS putosi automaattisesti Ykköseen. Tilalle nousi Ykkösen voittanut TPV.
Yhdenneksitoista sijoittunut FC Oulu pelasi kaksiosaisen karsinnan Ykkösessä toiseksi sijoittunutta FinnPaa vastaan. FinnPa voitti kaksiosaisen ottelusarjan niukasti yhteismaalilukemin 1–0, ja nousi siten Veikkausliigaan. Ottelut: FC Oulu – FinnPa  0–0, FinnPa – FC Oulu 1–0.
Aiheesta muualla

Veikkausliigan kausi 1992 Urheilumuseon verkkonäyttelyssä (Arkistoitu – Internet Archive)
Atlantiksen kieli

| Atlantiksen kieli |
| --- | --- |
 Atlantiksen kirjoitusmerkit
Tiedot
Ajoitus:  2001–
Sija:  ei 100 suurimman joukossa
Kirjaimisto:  atlantiksen kirjoitusmerkit
Kielitieteellinen luokitus
Kielikunta:  keinotekoiset kielet
Kieliryhmä:  kuvitteellinen kieli
 Ohje 
Atlantiksen kieli on keinotekoinen kieli, joka luotiin Disneyn Atlantis – kadonnut kaupunki -elokuvaa varten. Kielen ovat kehittäneet Marc Okrand ja John Emerson, joista ensiksi mainittu on kehittänyt myös klingonin kielen.
Okrandin mukaan kielen pohjana toimivat mm. indoeurooppalainen kantakieli, raamattuheprea, latina ja kiina.
Kieltä kirjoitetaan omalla kirjaimistollaan, jossa ei ole välimerkkejä tai eroa isojen tai pienien kirjaimien kohdalla.
Fonologia > Konsonantit

|  | Bilabiaali | Alveolaari | Alvelopalataali | Velaari |
| --- | --- | --- | --- | --- |
| Nasaali | m | n |  |  |
| Klusiili | p | b | t | d |  | k | g |
| Frikatiivi |  | s | ʃ | x |
| Tremulantti |  | r ~ ɾ |  |  |
| Puolivokaali | w | l | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i ~ ɪ |  | u ~ ʊ |
| Puolisuppea | e ~ ɛ |  | o ~ ɔ |
| Avoin |  | a ~ ə |  |
Lähde:
Kuopion Luisteluseura

Kuopion Luisteluseura (KuLS) on kuopiolainen vuonna 1900 perustettu taitoluistelu- ja pikaluisteluseura.
Historia

Vuoteen 1968 saakka seuran tehtävänä oli luisteluradan ylläpitäminen ja hoitaminen. Lisäksi seura pyrki herättämään innostusta luistelu-urheiluun. Ensin pikaluistelusta muodostui kilpaurheilulaji, jossa seuralla onkin ollut nimekkäitä jäseniä. 1940-luvulla seurassa alkoi myös taitoluisteluharrastus. Seura järjesti myös rusetti-iltoja, naamiaisia, pika- ja kaunoluistelukilpailuja sekä näytöksiä. Alkuvuosikymmeninä luistelukentän reunalla soitti torvisoittokunta 2–3 kertaa viikossa puhallinmusiikkia, ja vuonna 1931 seura hankki
oman äänilevylaitteen ja siihen viihdemusiikkia yleisön iloksi. Vuonna 1957 seura pääsi valioluokkaan ja oli jopa Suomen kolmanneksi paras luistelu-urheiluseura. Vuonna 1960 KuLS järjesti kaunoluistelun SM-kilpailut ja KuLS:in Kaarina Kukkonen voitti Suomen mestaruuden. Ensimmäiset pikaluistelukilpailut pidettiin Kuopiossa vuonna 1904.
Finland Ice Marathon

KuLS järjesti Kuopiossa vuosina 1992–2008 Kallaveden luonnonjäällä Finland Ice Marathon -kilpailun. Vuodesta 2008 lähtien seura siirsi järjestelyvastuun pois, resurssipulan, kisaväsymyksen ja taloudellisen kannattamattomuuden vuoksi.
Aiheesta muualla

Seuran kotisivut
Carol Grace

Carol Grace vuonna 1959.
Carol Grace Marcus (1924–2003) oli yhdysvaltalainen näyttelijä ja kirjailija. Hän esiintyi elokuvissa Gangster Story (1959) ja Mikey and Nicky (1976) sekä yhdessä Alfred Hitchcock esittää -televisiosarjan jaksossa.
Carol Grace oli naimisissa kolmesti, kahdesti kirjailija William Saroyanin kanssa (liitosta kaksi lasta) ja kerran näyttelijä Walter Matthaun kanssa (yksi lapsi).
Carol Gracen lähipiiriin kuului muun muassa kirjailija Truman Capote, jonka tiedetään kertoneen Aamiainen Tiffanylla -kirjan hahmon Holly Golightlyn perustuneen Carol Graceen.
Carol Grace syntyi ja kuoli Manhattanilla, New Yorkissa. Kuolinsyy oli aivojen valtimonpullistuma.
Hugo Godenhjelm

Oskar Hugo Berndt Godenhjelm (16. tammikuuta 1864 Mikkeli – 9. joulukuuta 1943 Kitee) oli suomalainen pappi ja kristillinen ja tietokirjailija.
Henkilöhistoria

Godenhjelmin vanhemmat olivat postimestari Adolf Oskar Godenhjelm ja Katarina Elisabet Gröhn ja puoliso vuodesta 1890 Elisabet Ikonen (k. 1951). Godenhjelm tuli ylippilaaksi 1884 ja vihittiin papiksi 1889. Hän oli Sääksmäen kappalainen 1894–1909, Konginkankaan kirkkoherra 1909–1919 ja Kiteen kirkkoherra vuodesta 1919. Lääninrovastina Godenhjelm toimi 1926–1937. Hän oli myös Sääksmäen postitoimiston hoitaja 1895–1908 ja Päivölän opiston uskonnonopettaja Sääksmäellä 1894–1905.
Julkaisuja

Stamtafla öfver adliga ätten Godenhjelm jämte därmed sammanhängande grenar af släkterna Calonius, Schröder, Palmgren, Hirn, Wallén, Enckell, von Bonsdorff, Tennberg och Wirilander, Jyväskylä: 1913
Lutherin pienen katkismuksen selitys, Jyväskylä: 1915
Suomen evankelis-luterilaisen kirkon ja papiston matrikkeli, Tampere: 1916 (uudet laitokset 1927 ja 1935)
Lutherin katekismukseen liittyvä kristinoppi, Tampere: 1917
Suomen pappilat: tietoja Suomen evankelis-luterilaisen kirkon seurakunnista, Helsinki: 1935
Lepohetkiä erämaassa: lyhyitä tutkisteluja 1:sen vuosikerran evankeliumiteksteihin kotihartautta ja pyhäkouluja varten, Kuopio: 1939